
OPIS PREDMETA JEDNOSTAVNE NABAVE RADOVA

Provjera i sanacija postojeće ograde spilje Vindija – Faza 1
Cilj projekta „Zaštita ulaza i uređenje dijela unutrašnjosti spilje Vindija“ je osiguravanja njene učinkovite zaštite te omogućavanja ograničenog posjećivanja niskog intenziteta, uz zaštitu i konsolidaciju preostalih unutarnjih zaštitnih profila kao i suvremena i primjerena prezentacija i interpretacija lokaliteta. 

Ovaj lokalitet zaštićen je kao spomenik prirode, paleontološki temeljem rješenja Zavoda za zaštitu prirode broj: 98/9-1964 IB/MZ od 13.11.1964. godine, i upisan u Upisnik zaštićenih područja RH (https://www.bioportal.hr). Površina zaštićenog područja iznosi 1,14 ha te osim samog ulaza u spilju obuhvaća i okolno šumsko područje. Također Odlukom o proglašenju Zakona o proglašenju Parka prirode „Zagorske gore“ („Narodne novine“ broj 27/2026 od 18.03.2026.), spilja Vindija postala je njegov sastavni dio. Spilja Vindija nalazi se unutar šireg zaštićenog područja europske ekološke mreže Natura 2000 POVS HR2000369 Vršni dio Ravne gore.

Spilja je, zajedno sa svojim neposrednim okolišem i pojedinačno zaštićeno kulturno dobro kojem je temeljem rješenja Ministarstva kulture KLASA: UP/612-08/03-01-06/206, URBROJ: 532-10-1/8(JB)-03-2 od 09.04.2003. godine utvrđeno svojstvo nepokretnog kulturnog dobra (kopnenog arheološkog nalazišta) i izvršen je njezin upis u Registar kulturnih dobara Republike Hrvatske broj Z-1078. 

Zona planiranog zahvata nalazi se u Rijeci Voćanskoj (Donja Voća), a šira zona obuhvata se podudara s granicama čestice na kojoj se nalazi ulaz u spilju
Vindija k.č. 11230, k.o. Gornja Voća). Uža zona obuhvata prikazana je u grafičkom dijelu projekta, a obuhvaća zonu samog ulaza u spilju Vindija, kao i dio predšpiljskog prostora. Ukupne je veličine cca 1034 m2.
Planiranim zahvatom u prostoru trebalo bi prvenstveno provjeriti i sanirati postojeću ogradu/mrežu na ulazu u spilju, unaprijediti postojeću zaštitu ulaza u spilju i izvesti unutrašnje uređenje dijela unutrašnjosti spilje Vindija. Osim toga potrebno je osigurati siguran pristup ulazu u spilju izvedbom hodnih platformi u predspiljskom prostoru, te na taj način omogućiti ograničenog posjećivanja niskog intenziteta, uz zaštitu i konsolidaciju preostalih unutarnjih zaštitnih profila kao i suvremeno i primjereno prezentirati i interpretirati lokalitet. Navedeni projekt planira se provoditi u fazama.

Prema planu i programu investitora projekt će se izvoditi u slijedećim fazama: 


F1
Provjera i sanacija postojeće ograde

F2
Izvedba hodnih i drugih čeličnih platformi i stepenica s temeljima

F3
Izvedba dodatne staklene barijere s temeljima

F4
Zaštita i konsolidacija profila, elektro instalacijski radovi i urbana oprema

Predmet ove jednostavne nabave je izvedba faze 1 – F1 - Provjera i sanacija    postojeće ograde/mreže, koja obuhvaća pregled i temeljitu provjeru stanja postojeće inox ograde/mreže te izradu stručnog nalaza.  

Na osnovu nalaza i izvršene provjere, pristupa se sanaciji postojeće ograde/mreže i svih njezinih elementa.


Zbog sprječavanja odrona i boljeg pričvršćenja donje nosive zatege u zoni između 
vrata, 
izvodi se prefabricirana kosa dodatna trakasta podzemna betonska barijera 
20/80 cm podzemno, a opisana je i obračunata u betonskim radovima

Pored toga potrebno je gornja vrata prilagoditi budućim visinskim odnosima i izvršiti 
zamjenu (smanjenje) okvira vratnog krila i pripadajuće mreže. Pretpostavljeno 
smanjenje za cca do 30 cm. Vrata se smanjuju na način da se krilo 
reducira u gornjoj zoni, tako da rukohvati i njihova pozicija ostanu nepromijenjeni.

U donjem dijelu skraćenih vrata, po završetku faze 1 - F1, montira se grubo četkana alu ploča debljine 3 mm, kao privremeno rješenje zatvaranja tako nastalog otvora dimenzija cca 120/30 cm, do završetka faze 2 – F2. Tada se ta ploča uklanja. Na donju prečku inox vratnog krila se učvrščuje pomoću tri inox obujmice s vijcima.

U sklopu radova izvesti i povećanje zone OP01 i povećanje oka u toj zoni do maksimalno moguće, zone ulaza i izlaza za sovovke i šišmiše iz inox mreže. Sve prema shemi st. OP01 (promjer sajle: Ø 3,0mm; veličina oka: X = 370 mm do max. 
Y = 650 mm do max. JAKOB – WEBNET ili jednakovrijedno) dimenzije nove zone OP01 337 / 391-425 cm.

Ishođene su potvrde javnopravnih tijela na Glavni projekt (BR. PROJ.: 26123 GL.02_14112023, ZOP: AZ-26123) za sve radove u cjelini i važe ujedno za svaku  od  faza izvedbe.


Sukladno Zakonu o gradnji (NN 155/25), članak 104. stavak 1., točka 2., uporabna 
dozvola će se izdati za pojedine završene faze projekta, za koji je propisano njezino 
izdavanje.

Na lokaciji planiranog zahvata izvedena je 2010. godine zaštitna membrana iz inox mreže s dvoja ulazno izlaznih vrata. Izvedena je kao reverzibilna intervencija: nevidljiva, lagana membrana pričvršćena inox fischer vijcima po obodu spilje, bez razaranja stjenske mase, ukupne mase svih ugrađenih elemenata od 120 kg. 

Zaštita je, unatoč mjestimičnim oštećenjima uslijed odrona tla na koje je konstrukcija postavljena i mjestimičnog prokopavanja, izvršila svoju ulogu i spriječila masovno i kontinuirano nekontrolirano ulaženje u spilju, a time i njenu devastaciju. 

Primijenjeni su suvremeni građevinski materijali sukladno osnovnoj arhitektonskoj 
koncepciji i principima održive arhitekture, a u cilju ostvarenja skladnog međuodnosa sa zatečenim okolišnim vrijednostima spilje i predspiljskog prostora.

Slika � SEQ Slika \* ARABIC �1� Izgled (fragment)


zaštitne ograde/mreže na ulazu u spilju Vindija








Slika � SEQ Slika \* ARABIC �2� Prikaz situacije planirane projektom









